شەفەق نیوز/ شمارەی مردنەیل و تۊشهاتنەیل ڤایرۆس کۆرۆنا لە هەرێم کوردستان،  لە ماوەی ٢٤ سەعات گوزەیشتە،  دووارە بەرزەو بۊین، وە توومارکردن ١٢ مردن و ٢١٠ تۊشهاتن نوو.
وەزارەت تەندروسی لە حکومەت هەرێم کوردستان لە بەیاننامەیگ رەسیە ئاژانس شەفەق نیوز وت: لە ماوەی ٢٤ سەعات گوزەیشتە،  ٤٢٣٤ تاقیکردنەوە ئەنجام دانە،  لەناویان ٢١٠ تۊشهاتن نوو ئاشکرا بۊیە.
وتیش: ٤٠٣ بیمار لە پەتاگە خاسەو بۊین،  وەرانوەر ١٢ مردن لە گشت ناوچەیل هەرێم کوردستان.
بەیاننامەگە وتیش: لەوەخت بڵاوبۊین ڤایرۆسەگە لە هەرێم کوردستان،  ٢١٨٧١ کەس کەرەنتین کریانە،  و ٣٥٥٠٢٠١ تاقیکردنەوە ئەنجام دریاگە، لەناویان ٣٧٦٨٦٨ تۊشهاتن ئاشکرا بۊیە،  لەلیان ٣٦٥٠٧١ خاسەو بۊینە،  و ٦٩٢٦ مردنە.
